Cornelius Fontem Esua

**Cornelius Fontem Esua** (født 2. juli 1943 i Mbetta i Britisk Kamerun) er en kamerunsk geistlig og emeritert katolsk erkebiskop av Bamenda.
## Liv og virke
### Prest
Cornelius Fontem Esua ble ordinert til prest 29. desember 1971.
### Biskop av Kumbo
Pave Johannes Paul II utnevnte ham til biskop av Kumbo den 10. september 1982. Den apostoliske pro-nuntius til Gabon, Kamerun og Ekvatorial-Guinea, erkebiskop Donato Squicciarini, ordinerte ham til biskop den 8. desember samme år; medkonsekratorer var Pius Suh Awa, biskop av Buéa, og Paul Mbiybe Verdzekov, erkebiskop av Bamenda.
Biskop Esua uttrykte sine fulle intensjoner som overhyrde om å gå inn for holdninger i pakt med den kristne lære i spørsmål som Nkuv-saken. En rekke av de fremtredende medlemmer av  Fatima-verdensapostolatet (Den blå armé) ble ledere for den uortodokse Nkuv-devosjonen, siden sistnevnte på en eller annen måte var assosiert med Fatima-opptredenene. Det var på grunn av denne koblingen at den 13. i hver måned, og spesielt den 13. mai, ble tatt som offisiell bededag for nkuvittene. 

Etter at 7. oktober 1997, da Esua utstedte et hyrdebrev som erklærte at Nkuv-affæren dreide seg om uortodoks lætr, og skisserte kriteriene for å fastslå ektheten til marianske opptredener, trakk noen av dens tilhengere seg tilbake og gjenvant fullt kirkelig fellesskap, noen holdt seg til både til Nkuv og til kirken, og noen har offentlig brutt over fra kirken og lovet troskap til Nkuv.
### Koadjutorerkebiskop av Bamenda
Den 7. desember 2004 utnevnte paven ham til koadjutorerkebiskop av Bamenda. 

Biskop Esua og de andre biskopene i *Bamenda Ecclesiastical Province* (BAPEC), utstedte et brev til alle de kristne om ekteskapets sakrament og HIV/AIDS. Alle biskopene ba om at par før publisering av ekteskapsbann  må fremlegge sognepresten en gyldig og autentisk legeerklæring som viser at de har utført HIV/AIDS-screening.

### Erkebiskop av Bamenda
Da Paul Mbiybe Verdzekov trakk seg 23. januar 2006, etterfulgte han ham som erkebiskop av Bamenda. 

Den 30. desember 2019 aksepterte pave Frans hans aldersbetingede fratreden og utnevnte Andrew Nkea Fuanya til hans etterfølger.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Rafael Merry del Val y Zulueta (1865-1930) *1900
* Kardinal Raffaele Scapinelli di Leguigno (1858-1933) *1912
* Kardinal Friedrich Gustav Piffl  (1864-1932) *1913
* Biskop Michael Memelauer (1874-1961) *1927
* Kardinal Franz König (1905-2004) *1952
* Erkebiskop Donato Squicciarini (1927-2006) *1978
* Erkebiskop *Cornelius Fontem Esua* (1943- ) *1982

## Litteratur
* Jean-Paul Messina et Jaap van Slageren: *Histoire du christianisme au Cameroun, des origines à nos jours*, Karthala Editions, octobre 2005, 456 p.
## Referanser